C 260/6
EL
Επίσημη Εφημερίδα της Ευρωπαϊκής Ένωσης
24.7.2023
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.11144 — COLT TECHNOLOGY SERVICES GROUP / LUMEN EMEA BUSINESS) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2023/C 260/05)
1.
Στις 17 Ιουλίου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 και έπειτα από παραπομπή σύμφωνα με το άρθρο 4 παράγραφος 5 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Colt Technology Services Group Limited (Ηνωμένο Βασίλειο), που τελεί υπό τον έλεγχο της Colt Group Holdings Limited («Colt», Ηνωμένο Βασίλειο), η οποία τελεί υπό τον τελικό έλεγχο της Star Horizon Management LLC (Ηνωμένες Πολιτείες), και — Camelot Landing, LLC (Ηνωμένες Πολιτείες), CenturyLink Europe B.V (Κάτω Χώρες), Lumen Technologies Austria GmbH (Αυστρία), Lumen Technologies Belgium SA (Βέλγιο), Lumen Technologies Denmark ApS (Δανία), Lumen Technologies EMEA Holdings Limited (Ηνωμένο Βασίλειο) και τις αντίστοιχες θυγατρικές τους, καθώς και ορισμένα αμερικανικά και υπερατλαντικά υποθαλάσσια περιουσιακά στοιχεία της Lumen, από κοινού: «στόχος» ή «οντότητες-στόχος», οι οποίες ανήκουν όλες στον όμιλο Lumen, που τελεί υπό τον τελικό έλεγχο της Lumen Technologies, Inc. (Ηνωμένες Πολιτείες).
Η Colt θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου του στόχου.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Colt είναι πολυεθνική εταιρεία τηλεπικοινωνιών που παρέχει υπηρεσίες δικτύου για τομείς έντασης δικτύου και φωνητικές υπηρεσίες που στηρίζουν τη μετάβαση από τις παραδοσιακές φωνητικές υπηρεσίες στην επόμενη γενιά φωνητικών υπηρεσιών στην Ευρώπη, τις ΗΠΑ, την Ινδία και την Ασία. — Οι οντότητες-στόχοι παρέχουν τηλεπικοινωνιακές υποδομές (υποδομές οπτικών ινών και υπηρεσίες συντοπισμού) και επιχειρηματικές υπηρεσίες ανά την Ευρώπη, τη Μέση Ανατολή και την Αφρική.
Ο στόχος περιλαμβάνει ουσιαστικά όλες τις δραστηριότητες και τα περιουσιακά στοιχεία της Lumen στην EMEA.
3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
(1) ΕΕ L 24 της 29.1.2004, σ.
1 («κανονισμός συγκεντρώσεων»).